CELEX: C2006/086/32
Language: lv
Date: 2006-04-08 00:00:00
Title: Lieta C-82/06: Prasība pret Itālijas Republiku, ko Eiropas Kopienu Komisija iesniedza  2006. gada 8. februārī

8.4.2006   
            
            
               LV
            
            
               Eiropas Savienības Oficiālais Vēstnesis
            
            
               C 86/17
            
         Prasība pret Itālijas Republiku, ko Eiropas Kopienu Komisija iesniedza 2006. gada 8. februārī
   (Lieta C-82/06)
   (2006/C 86/32)
   tiesvedības valoda — itāļu
   Eiropas Kopienu Tiesā 2006. gada 8. februārī izskatīšanai ir iesniegta prasība pret Itālijas Republiku, ko cēla Eiropas Kopienu Komisija, kuru pārstāv D. Recchia un M. Konstantinidis, pārstāvji.
   Prasītājas prasījumi Tiesai ir šādi:
   
               1)
            
            
               atzīt, ka Itālijas Republika nav ne izstrādājusi, ne paziņojusi:
               
                           —
                        
                        
                           atkritumu apsaimniekošanas plānu Rimini provincei atbilstoši grozītās Direktīvas 75/442/EEK (1) 7. panta 1. punktam;
                        
                     
                           —
                        
                        
                           atkritumu apsaimniekošanas plānu attiecībā uz vietām vai iekārtām, kas pielāgotas atkritumu vai bīstamo atkritumu apglabāšanai Lazio reģionā, atbilstoši grozītās Direktīvas 75/442/EK 7. panta 1. punkta ceturtajam ievilkumam;
                        
                     
                           —
                        
                        
                           atkritumu apsaimniekošanas plānu Friuli Venezia-Giulia un Puglia reģioniem un Bolzano Alto-Adige autonomajam apgabalam, kā arī Rimini provincei atbilstoši Direktīvas 91/689/EEK (2) 6. pantam,
                        
                     nav izpildījusi pienākumus, ko tai uzliek grozītās Direktīvas 75/442/EEK par atkritumiem 7. panta 1. punkts un Direktīvas 91/689/EEK par bīstamajiem atkritumiem 6. pants;
            
         
               2)
            
            
               piespriest Itālijas Republikai atlīdzināt tiesāšanās izdevumus.
            
         Pamati un galvenie argumenti
   Dalībvalstīm ir pienākums grozītās Direktīvas par atkritumiem 7. panta un Direktīvas par bīstamajiem atkritumiem 6. panta nozīmē izstrādāt un paziņot Komisijai atkritumu apsaimniekošanas plānus.
   Itālija vēl nav pabeigusi izstrādāt un nav paziņojusi atkritumu apsaimniekošanas plānus. Vēl joprojām Komisijai nav paziņoti visi plāni abu minēto direktīvu nozīmē.
   
      (1)  OV L 194, 39. lpp.
   
      (2)  OV L 377, 20. lpp.